Jože Horvat ("Delo") je pohvalil domislico s karavano, ki ponazarja romarje brez konca, čeprav se mu je najprej zdela tuja in navdahnjena iz slik z vukovarskimi begunci. Po njegovem se Kosovel tudi v Svetetovi podobi kaže kot nenavadno luciden, senzibilen, otroško čist presojevalec življenja in ustvarjalec, ki je tokrat zaradi filmske, tj. slikovne razgibanosti še posebej vznemirljiv.